ai4bharat/Pralekha huggingface dataset:
பாதுகாப்பு அமைச்சகம்
‘ஜூலே  லடாக்’ நிகழ்வுடன் லடாக் மக்களை சந்திக்கிறது இந்தியக் கப்பற்படை’
லடாக் இளைஞர்களின் மாபெரும் பங்களிப்பை விரிவுபடுத்துதல் தொலைதூரப் பகுதிகளை மேம்படுத்துவதற்கான தேசியத் தலைமையின் பார்வையைத் தொடர்ந்து, லடாக் யூனியன் பிரதேசத்துடனான இணைப்பை வலுப்படுத்த பல வகையான மக்கள்தொடர்பு நிகழ்வை இந்தியக் கப்பற்படை தொடங்கியுள்ளது. இந்த நிகழ்வு, ராணுவத்தில் , தேசக்கட்டமைப்பை வலுப்படுத்துதல், இந்தப் பகுதியில் கடல்சார் உணர்வை மேம்படுத்துதல் ஆகியவற்றை நோக்கமாகக் கொண்டுள்ளது. இந்த நிகழ்வின் ஒரு பகுதியாக, கப்பற்படைத் தளபதி அட்மிரல் ஆர். ஹரி குமார், ஜூலை 06, 07 ஆகிய தேதிகளில் லே பகுதியில் பல்வேறு மக்கள்தொடர்பு நிகழ்வுகளை முன்னின்று நடத்துகிறார்.
இந்தப் பயணத்தின் போது, லே மற்றும் லடாக்கின் துணைநிலை ஆளுநர் பிரிகேடியர்  டாக்டர் பி.டி. மிஸ்ராவை சந்திக்கும் இந்தியக் கப்பற்படைத் தளபதி, போர் நினைவு சின்னத்தில் மலர்வளையம் வைத்து மரியாதை செலுத்துவார். ஜூலை 06 அன்று சிந்து சமஸ்கிருதி மையத்தில் இந்தியக் கப்பற்படை இசைக்குழுவின் சிறப்பு இசைக்குழு 'சர்கம்' நிகழ்ச்சியில், போரில் உயிர்நீத்த ராணுவ வீரர்களின் மனைவியர் சங்க தேசியத் தலைவர் திருமதி கலா ஹரி குமாருடன் கப்பற்படைத் தளபதி கலந்து கொள்வார். 'சர்கம்' நிகழ்ச்சியில், துணைநிலை ஆளுநர் தலைமை விருந்தினராகப் பங்கேற்பார்.
ஜூலை 07 அன்று, கப்பற்படை அணிக்கும் லடாக் அணிக்கும் இடையே நட்பு ரீதியிலான கால்பந்து போட்டி ஸ்பிடக் கால்பந்து மைதானத்தில் நடைபெறும்.
பழங்குடியினர் நலத்துறை அமைச்சகம்
கோவிட்-19 காரணமாக ஏற்பட்டுள்ள மோசமான சூழலில் பழங்குடியினருக்கு உதவ சிறு வன உற்பத்திப் பொருள்களை விரைந்து கொள்முதல் செய்யுமாறு மாநிலங்களுக்கு மத்திய அரசு அறிவுரை.
கோவிட்-19 பரவல் காரணமாக ஏற்பட்டுள்ள மோசமான சூழலில் பழங்குடியினருக்கு உதவுவதற்கும், சிறு வன உற்பத்திப் பொருள்களைச் சேகரிக்க இது உச்சபட்ச காலம் என்பதைக் கருத்தில் கொண்டும், அவற்றை விரைந்து கொள்முதல் செய்யுமாறு அனைத்து மாநிலங்களுக்கும் மத்திய பழங்குடியினர் நல அமைச்சகம் அறிவுறுத்தியுள்ளது.
சிறு வன உற்பத்திப் பொருள்களைக் கொள்முதல் செய்யும் நடவடிக்கைகளை மாநிலங்கள் மேற்கொண்டுள்ளன. 10 மாநிலங்களில் இந்த நடவடிக்கைகள் ஏற்கனவே தொடங்கிவிட்டன. 2020-21 நிதியாண்டுக்கான கொள்முதல் இதுவரை ரூ.20.30 கோடிக்கு மேற்கொள்ளப்பட்டுள்ளது. கொவிட்-19 தொற்றுப் பரவலால் ஏற்பட்டுள்ள சிக்கலான சூழ்நிலைகளைக் கருத்தில் கொண்டு, மத்திய பழங்குடியினர் நல அமைச்சகம் மே 1-ஆம் தேதி 49 வன உற்பத்திப் பொருள்களுக்கான குறைந்தபட்ச ஆதரவு விலையை மாற்றி அறிவித்ததைத் தொடர்ந்து, முழு அளவிலான கொள்முதல் நடவடிக்கைகள் மேலும் தீவிரமடையும்.
மாநில அளவில் சிறு வன உற்பத்திப் பொருள்கள் கொள்முதல் பற்றிய நடவடிக்கைகளைத் தெரிந்து கொள்ள ஒரு ஆன்லைன் கண்காணிப்பு அமைப்பு உருவாக்கப்பட்டுள்ளது. “TRIFED E- Sampark Setu” –இன் ஒரு பகுதியாக உருவாக்கப்பட்டுள்ள இந்த அமைப்பின் பெயர் “வன் தன் மானிட் டேஷ்போர்ட்” என்பதாகும். அனைத்து ஊராட்சிகள், வன் தன் கேந்திரா ஆகியவற்றுடன் அஞ்சல் மூலமாகவோ அல்லது தொலைபேசி மூலமாகவோ தகவல்களைப் பரிமாறிக் கொள்ள இது உருவாக்கப்பட்டுள்ளது. இந்தியப் பழங்குடியினர் கூட்டுறவு சந்தைப்படுத்துதல் மேம்பாட்டுக் கூட்டமைப்பு  10 இலட்சம் கிராமங்கள், மாவட்ட மற்றும் மாநில அளவிலான பங்குதாரர்கள், முகமைகள், சுய உதவிக் குழுக்கள் ஆகியவற்றுக்கு இடையே இணைப்பை ஏற்படுத்த உத்தேசித்துள்ளது. மாநில அமலாக்க முகமைகள் இந்த அமைப்பில் தகவல்களை உடனுக்குடன் பகிர்ந்து, தங்கள் மாநிலங்களில் மேற்கொள்ளப்படும் கொள்முதல் நடைமுறைகளைத் தெரிவிக்கத் தொடங்கியுள்ளன.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 187.71 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,522 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,862 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,21,341 என அதிகரித்துள்ளது.
கடந்த 24 மணி நேரத்தில் 2,541 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.84 சதவீதம் ஆகும்
வாராந்திர பாதிப்பு விகிதம் 0.54 சதவீதம் ஆகும்
இதுவரை மொத்தம் 83.50 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,02,115 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819676
PIB Headquarters
திருப்பி பெறப்படும் தொகை குறித்த மின்னஞ்சல், குறுஞ்செய்திகளை நம்ப வேண்டாம்: வருமானத்துறை எச்சரிக்கை
திருப்பிப் பெறப்படும் தொகை குறித்து வருமானவரி செலுத்துவோர்களுக்கு மின்னஞ்சல் மற்றும் குறுஞ்செய்திகள் மூலம் இணைய இணைப்பு அனுப்பப்படுவதாக சென்னை வருமானவரித் துறை அலுவலகத்திற்கு தகவல் கிடைத்துள்ளது.
இது போன்ற மின்னஞ்சல்கள் மற்றும் குறுஞ்செய்திகள் போலி என்றும், அதனை வருமானவரித்துறை அனுப்பவில்லை என்றும் தெரிவிக்கப்படுகிறது. மேலும் தனிநபர் அடையாள எண், ஒருமுறை பயன்படுத்தப்படும் கடவுச்சொல், கடன் அட்டை, பற்று அட்டையின் கடவுச்சொல் தகவல்கள் அல்லது நிதி தொடர்பான தகவல்களையோ, ஆதார் எண், வங்கி வாடிக்கையாளர் அடையாளம், ஏடிஎம் கடவுஎண் ஆகியவற்றை மின்னஞ்சல், குறுஞ்செய்தி அல்லது தொலைபேசி மூலம் வருமானவரித்துறை கேட்பதில்லை. வருமானவரி செலுத்துவோர் தமது முகவரி, வங்கிக் கணக்கு எண் போன்ற தனிநபர் தகவல்களை வருமானவரித் துறையின் இணையதளமான https://www.incometaxindiaefiling.gov.in. பதிவு செய்து கொள்ளலாம். மேலும் இதே இணையதளத்தில் வருமானவரி செலுத்துவோருக்கு துறை மூலம் அனுப்பப்படும் மின்னஞ்சல் மற்றும் குறுஞ்செய்திகளின் பட்டியலும் இடம் பெற்றுள்ளது. ஆதலால், வருமானவரி செலுத்துவோர் போலி மின்னஞ்சல்கள் மற்றும் குறுஞ்செய்திகளை நம்பாமல் எச்சரிக்கையோடு இருக்குமாறு தமிழகம் மற்றும் புதுச்சேரியின் சென்னை முதன்மை தலைமை வருமானவரி அலுவலகத்தின் கூடுதல் ஆணையர் திருமிகு. ஆர்.இளவரசி வெளியிட்டுள்ள செய்திக் குறிப்பில் தெரிவித்துள்ளார்.
பிரதமர் அலுவலகம்
ஜிசாட்-11 செயற்கைக்கோள் வெற்றிகரமாக செலுத்தப்பட்டது – இஸ்ரோ விஞ்ஞானிகளுக்குப் பிரதமர் வாழ்த்து
ஜிசாட்-11 செயற்கைக்கோள் வெற்றிகரமாக செலுத்தப்பட்டதை முன்னிட்டு இஸ்ரோ விஞ்ஞானிகளுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
“நமது விண்வெளித் திட்டத்தின் முக்கிய மைல் கல்லாக அமைந்துள்ள இந்த சாதனை தொலைதூரப் பகுதிகளை இணைத்து கோடிக்கணக்கான இந்தியர்களின் வாழ்க்கையில் மாற்றத்தைக் கொண்டு வரும். இந்தியாவின் மிக அதிக எடைகொண்ட மிக நவீனமானதுமான தகவல் தொடர்பு செயற்கைக்கோள் ஜிசாட்-11-ஐ வெற்றிகரமாக செலுத்தியதை முன்னிட்டு இஸ்ரோ விஞ்ஞானிகளுக்கு எனது வாழ்த்துக்கள்.
புதிய கண்டுபிடிப்புகள், உயர் தரத்தை அமைப்பது, சாதனைகள் மற்றும் வெற்றிகள் புரியும் நமது விஞ்ஞானிகள் குறித்து, இந்தியா பெருமிதம் கொள்கிறது. அவர்களுடைய மெச்சத்தக்கப்பணி ஒவ்வொரு இந்தியரையும் ஈர்க்கிறது” என்று பிரதமர் தமது வாழ்த்துச் செய்தியில் கூறியுள்ளார்.
ஜவுளித்துறை அமைச்சகம்
தொழில்நுட்ப ஜவுளிப் பாடத்திட்டத்தில் இளநிலை, முதுநிலை மேற்படிப்புகளுக்கான வழிகாட்டுதல் வெளியீடு
தேசிய தொழில்நுட்ப ஜவுளி இயக்கத்தின் கீழ், மத்திய ஜவுளித் துறை அமைச்சகம் இரண்டு வழிகாட்டுதல்களை வெளியிட்டுள்ளது. அரசு மற்றும் தனியார் நிறுவனங்களில் தொழிலநுட்ப ஜவுளி கல்விப் பாடத்திட்டத்தில் புதிய, இளநிலை, முதுநிலை படிப்புகள் கொண்டுவரவும், நடைமுறையில் இருக்கும் பாடத்திட்டத்தில் புதிய பாடப் பிரிவுகளைச் சேர்ப்பதற்கும் ஒப்புதல் வழங்கப்பட்டுள்ளது. இரண்டாவதாக தொழில்நுட்ப பாடப்பிரிவில் பயிற்சி வகுப்புகளுக்காக வழங்கப்படும் உதவித்தொகை தொடர்பாக பொது வழிகாட்டுதல்கள் வழங்கப்பட்டுள்ளது.
மத்திய ஜவுளித் துறை அமைச்சகம் தொழில்நுட்ப ஜவுளி பாடப்பிரிவில் பலவிதமான துறை சார்ந்த அறிவாற்றலை வளர்க்கும் விதமாக செயல்பட்டு வருகிறது. குறிப்பாக சிவில், மெக்கானிக்கல், எலக்ட்ரானிக்ஸ், விவசாயக் கல்வி நிறுவனங்கள், மருத்துவக் கல்லூரிகள், ஆடை வடிவமைப்பு கல்வி நிறுவனங்கள் போன் பல்வேறு துறை சார்ந்த நிறுவனங்களுடன் இணைந்து செயல்பட பல்வேறு நடடிவக்கைகள் மெற்கொள்ளப்பட்டு வருகிறது.
இது சம்பந்தமாக விண்ணப்பம் செய்வதற்கு ஆன்லைன் மூலமாக ஜனவரி 10, 2023 முதல் மார்ச் 2, 2023  வரையில், http://nttm.texmin.gov.in/ என்ற இணையதள முகவரியில் விண்ணப்பிக்கலாம்.
பிரதமர் அலுவலகம்
பிரதமரின் குஜராத் பயணம் நிறைவு
ஹசிரா துப்பாக்கித் தொழிற்சாலையை நாட்டுக்கு அர்ப்பணித்தார்
நவ்சாரியில் புற்றுநோய் மருத்துவமனைக்கு அடிக்கல் நாட்டினார்
குஜராத் மாநிலம் ஹசிராவில் உள்ள எல் & டி துப்பாக்கித் தொழிற்சாலையை பிரதமர் திரு நரேந்திர மோடி இன்று  நாட்டிற்கு அர்ப்பணித்தார். அந்த வளாகத்தை சுற்றிப் பார்த்த பிரதமர், இத்திட்டத்தின் பின்னணியில் உள்ள புதுமை மற்றும் கண்டுபிடிப்பு உணர்வுகளை அறிந்து கொள்வதில் ஆர்வம் காட்டினார். நவ்சாரியில் நிராலி புற்றுநோய் மருத்துவமனைக்கும் பிரதமர் அடிக்கல் நாட்டினார். இந்த மருத்துவமனை அந்த பிராந்தியத்தில் உள்ள மக்களின் புற்றுநோய் தடுப்பு மற்றும் நோய் தீர்க்கும் சிகிச்சைகள் கிடைக்க உதவிகரமாக இருக்கும்.
இந்த நிகழ்ச்சியுடன் தமது குஜராத் பயணத்தை நிறைவு செய்த பிரதமர், மூன்று நாள் பயணத்தின் அடுத்தக்கட்டமாக சில்வாசா மற்றும் மும்பை புறப்பட்டுச் சென்றார்.
துடிப்புமிக்க குஜராத் மாநாட்டின் முன்னோடி நிகழ்ச்சியாக, அங்குள்ள கண்காட்சி மையத்தில், சர்வதேச வர்த்தக கண்காட்சி தொடக்க விழாவுடன் பிரதமரின் குஜராத் பயண முதல் நாள் நிகழ்ச்சிகள் தொடங்கியது. அகமதாபாதில் அதிநவீன உயர்சிறப்பு பொது மருத்துவமனையான சர்தார் வல்லபாய் பட்டேல் மருத்துவ அறிவியல் மற்றும் ஆராய்ச்சி மையத்தையும் பிரதமர் திறந்து வைத்தார். இந்த நிகழ்ச்சியில் பேசிய அவர், அனைவருக்கும் சம வாய்ப்பு மற்றும் வளர்ச்சி கிடைக்கச் செய்ய வேண்டும் என்ற உறுதிப்பாட்டை நிறைவேற்றும் விதமாக, புதிய இந்தியாவை உருவாக்க, அனைவரும் இணைவோம்-அனைவரும் உயர்வோம் திட்டத்தை முன்னெடுத்துச் செல்வதாக கூறினார்.
சபர்மதி ஆற்றங்கரையில், அகமதாபாத் வணிகத் திருவிழா 2019-ஐ தொடங்கி வைத்தது, பிரதமர் பங்கேற்ற நிகழ்ச்சிகளின் மற்றொரு முக்கிய அம்சமாகும். இந்த நிகழ்ச்சியில் பேசிய அவர், நாட்டில் தொழில் தொடங்குவதற்கு உகந்த சூழ்நிலையை உருவாக்க அரசு தொடர்ந்து பாடுபட்டு வருவதாக தெரிவித்தார். குஜராத்தில் இரண்டாம் நாள் நிகழ்ச்சிகளின் தொடக்கமாக, துடிப்புமிக்க குஜராத் மாநாடு-2019-ஐ பிரதமர் தொடங்கி வைத்தார். காந்திநகரில் உள்ள மகாத்மா மந்திர் கண்காட்சி மற்றும் மாநாட்டு அரங்கில் 9-ஆவது துடிப்புமிக்க குஜராத் மாநாட்டை பிரதமர் மோடி தொடங்கி வைத்தார். இந்த மாநாட்டில் பங்கேற்றவர்கள் இடையே உரையாற்றிய அவர், இந்தியாவில் தொழில் தொடங்குவது தொழில் முனைவோருக்கு கிடைத்த பெரும் வாய்ப்பாக அமையும் என்றார்.
இந்த நிகழ்ச்சிகளின் முத்தாய்ப்பாக, 18 ஜனவரி 2019 அன்று, உஸ்பெகிஸ்தான் அதிபர் சவ்கத் மிர்ஸியோயேவ், செக் குடியரசின் பிரதமர் திரு ஆன்ட்ரேஜ் பாபிஸ், மால்டா பிரதமர் டாக்டர் ஜோசப் மஸ்கட் மற்றும் டென்மார்க் பிரதமர் லார்ஸ் லோக்கே ராஸ்முஸேன் ஆகியோரை பிரதமர் சந்தித்து இருதரப்பு உறவுகள் குறித்து கலந்துரையாடினார். இதனைத் தொடர்ந்து குஜராத்தின் காந்திநகரில் உள்ள தண்டி குடிலில் முப்பரிமாண லேசர் ஒலிக்காட்சி நடைபெற்றது.
துடிப்புமிக்க குஜராத் மாநாட்டை குறிக்கும் விதமாக குஜராத்தில் பெருமளவுக்கு முதலீடு செய்வதற்கான திட்டங்களை தொழிலதிபர்கள் அறிவித்தனர்.
பிரதமர் அலுவலகம்
மோர்பி விபத்தில் உயிரிழந்தோர் குடும்பத்தினருக்கு பிரதமர் நிவாரணம் அறிவிப்பு
மோர்பியில் ஏற்பட்ட விபத்தில் உயிரிழந்தோர் குடும்பத்தினருக்கு பிரதமர் தேசிய நிவாரண நிதியிலிருந்து கருணைத் தொகை வழங்கப்படும் என பிரதமர் திரு நரேந்திர மோடி அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
"மோர்பியில் நடந்த விபத்தில் உயிரிழந்தவர்கள் ஒவ்வொருவரின் குடும்பத்திற்கும் பிரதமர் தேசிய நிவாரண நிதியிலிருந்து தலா ரூ.2 லட்சம் நிவாரணம் வழங்கப்படும் என்று பிரதமர் @narendramodi அறிவித்துள்ளார். காயமடைந்தவர்களுக்கு ரூ. 50,000 வழங்கப்படும்."
பாதுகாப்பு அமைச்சகம்
எல்லைப் பகுதிகளில் உள்கட்டமைப்பை துரிதமாக மேம்படுத்த, தொழில்நுட்பத்தின் வாயிலாக செயல்திறனை வலுப்படுத்துங்கள்: எல்லை சாலைகள் அமைப்பு அதிகாரிகளிடம் அமைச்சர் திரு ராஜ்நாத் சிங் வலியுறுத்தல்
தொழில்நுட்பத்தின் சீரிய பயன்பாட்டின் மூலம் தனது செயல்திறனை வலுப்படுத்தி, எல்லைப் பகுதிகளில் உள்கட்டமைப்பை விரைந்து மேம்படுத்த கடுமையாக உழைக்க வேண்டும் என்று எல்லை சாலைகள் அமைப்பை மத்திய பாதுகாப்பு அமைச்சர் திரு ராஜ்நாத் சிங் கேட்டுக்கொண்டுள்ளார். இந்த அமைப்பின் 63-வது நிறுவன தினத்தைக் கொண்டாடுவதற்காக புதுதில்லியில் இன்று ஏற்பாடு செய்யப்பட்டிருந்த நிகழ்ச்சியில் எல்லை சாலைகள் அமைப்பின் அதிகாரிகளிடம் அவர் உரையாற்றினார். மத்திய பாதுகாப்பு இணை அமைச்சர் திரு அஜய் பட், ராணுவ தலைமைத் தளபதி ஜெனரல் மனோஜ் பாண்டே, பாதுகாப்பு செயலாளர் டாக்டர் அஜய் குமார், எல்லை சாலைகளின் தலைமை இயக்குநர் லெப்டினன்ட் ஜெனரல் ராஜீவ் சவுத்ரி, எல்லை சாலைகள் அமைப்பின் மூத்த அதிகாரிகள் மற்றும் பலர் நிகழ்ச்சியில் கலந்து கொண்டனர். ஏராளமானோர் காணொலி வாயிலாக இதில் பங்கேற்றனர்.
“அண்மைக் காலங்களில், வட பகுதிகளில் சீன வருகை அதிகரித்துள்ளது. மலைப்பகுதிகளில் தங்களது சிறந்த கட்டமைக்கும் திறமைகளால் வெவ்வேறு பகுதிகளை விரைவாக அவர்கள் சென்றடைகிறார்கள். தொழில்நுட்பத்தை முழுமையாகப் பயன்படுத்தி, எல்லை சாலைகள் அமைப்பு, அவர்களுக்கு இணையாக தொடர்ந்து பணியாற்றி, தங்களது திறனை மேம்படுத்துவதில் கவனம் செலுத்த வேண்டும்”, என்று பாதுகாப்பு அமைச்சர் கூறினார். இதற்காக, இந்த அமைப்பிற்குத் தேவையான அனைத்து உதவிகளையும் வழங்குவதற்கு அரசு நடவடிக்கைகளை எடுத்து வருவதாக அவர் குறிப்பிட்டார்.
நாட்டின் பாதுகாப்பு மற்றும் எல்லைப் பகுதிகளின் மேம்பாட்டில் அரசின் உறுதித்தன்மையை வலியுறுத்திய திரு ராஜ்நாத் சிங், 2022-23 நிதிநிலை அறிக்கையில் எல்லை சாலைகள் அமைப்பிற்கு ஒதுக்கப்பட்டுள்ள மூலதன நிதி 40% உயர்த்தப்பட்டு, ரூ. 3500 கோடியாக அறிவிக்கப்பட்டுள்ளதை சுட்டிக்காட்டினார். பாதுகாப்பு உத்தியில் மக்களின் பங்களிப்பும் முக்கிய பங்கு வகிப்பதாகக் கூறிய அமைச்சர், “எல்லைப் பகுதிகளில் வசிக்கும் மக்களுக்கு கூடுதல் அதிகாரமளிப்பதன் மூலம் அந்தப் பகுதிகளின் பாதுகாப்பு குறித்த கூடுதல் விழிப்புணர்வை அவர்கள் பெறுவார்கள். குடிமக்கள் தான் நாட்டின் மாபெரும் சக்தி. எனவே மாறிவரும் காலத்திற்கு ஏற்ப, நமது எல்லைப் பகுதிகளின் மேம்பாட்டை நோக்கி நகர்வதில் நாம் உறுதி பூண்டுள்ளோம். நம் பாதுகாப்பிற்காக நாள் முழுவதும் கடுமையாக உழைப்பவர்களுக்கு அதிகபட்ச வசதிகளை ஏற்படுத்தித் தருவதுதான் நமது முதல் முன்னுரிமை”, என்று தெரிவித்தார்.
இந்த நிகழ்ச்சியின்போது பாஸ்கராச்சாரியா தேசிய விண்வெளி பயன்பாடுகள் மற்றும் புவி தகவலியல் நிறுவனத்தால் வடிவமைக்கப்பட்ட 2 மென்பொருள்களை அமைச்சர் தொடங்கி வைத்தார். மேலும் 63-வது நிறுவன தினத்தை முன்னிட்டு, சாகச பயணம், அனைத்து மகளிர் மின்சார வாகன பேரணி முதலியவற்றையும் அமைச்சர் திரு ராஜ்நாத் சிங் கொடியசைத்துத் துவக்கி வைத்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1823456
ரெயில்வே அமைச்சகம்
யாத்திரிகர்களுக்கு சார் தாம் தலங்களுடன் விரைவான, பாதுகாப்பான மற்றும் சௌகரியமான இணைப்பு வழங்கப்பட வேண்டும்: மத்திய அமைச்சர் திரு பியூஷ் கோயல்
“யாத்திரிகர்களுக்கு சார் தாம் தலங்களுடன் விரைவான, பாதுகாப்பான மற்றும் சௌகரியமான இணைப்பு வழங்கப்பட வேண்டும்”, என்று மத்திய ரயில்வே வர்த்தகம் மற்றும் தொழில்துறை, நுகர்வோர் விவகாரங்கள் உணவு மற்றும் பொது விநியோகத்துறை அமைச்சர் திரு பியூஷ் கோயல் கூறினார்.
சார் தாம் திட்டங்களுக்கான இறுதி மைல் இணைப்பு நடவடிக்கைகளை ஆய்வு செய்கையில் அவர் இதனைத் தெரிவித்தார்.
நாட்டு மக்களின் சௌகரியம் மற்றும் பாதுகாப்பைக் கருத்தில் கொண்டு மாற்று வழிகளை ஆய்வு செய்யுமாறு சம்பந்தப்பட்ட அதிகாரிகளுக்கு அமைச்சர் உத்தரவிட்டார். இந்தத் திட்டத்தை முழுமையாக நிறைவேற்றுவதற்காக சார் தாம் தலங்கள் வரையிலான இணைப்பை ஏற்படுத்துவதற்கான செலவு குறித்த விரிவான சாத்தியக்கூறுகளை ஆராயுமாறும் அவர் வலியுறுத்தினார்.
சுற்றுலாவின் தேவையைப் பூர்த்தி செய்யும் வகையிலும், யாத்திரிகர்கள் ஆலயங்களுக்கு பாதுகாப்பாகவும் உரிய நேரத்திலும் செல்வதற்காகவும் விரிவான திட்டம் தயாரிக்கப்பட வேண்டும் என்று அமைச்சர் கூறினார்.
யமுனோத்ரி, கங்கோத்ரி, கேதார்நாத் மற்றும் பத்ரிநாத் ஆகிய சார் தாம் தலங்கள் வரையிலான புதிய அகல ரயில் இணைப்பிற்கான இறுதிக் கட்ட ஆய்வு முடியும் தருவாயில் உள்ளது.
ரிஷிகேஷ்- கர்ணப்ராயக் இடையிலான 125 கிலோ மீட்டர் தூர புதிய அகல ரயில் பாதைத் திட்டத்தின் ஒரு பகுதியான கர்ணப்ராயக் ரயில் நிலையத்திலிருந்து கேதார்நாத் மற்றும் பத்ரிநாத்திற்கு ரயில் இணைப்பு தொடங்கப்படும். தற்போது இயங்கி வரும் தொய்வாலா ரயில் நிலையத்திலிருந்து கங்கோத்ரிக்கும், யமுனோத்ரிக்கும் ரயில் பாதை அமைக்கப்படும். சார் தாம் அகல ரயில் இணைப்பு ஆய்வின்படி, புதிய அகல ரயில் பாதைக்கான முனையம், செங்குத்தான நிலப்பரப்பின் காரணமாக பார்கோட், உத்தர்காசி, சோன்பிரயாக் மற்றும் ஜோஷிமத்தில் நிறைவடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722139
பாதுகாப்பு அமைச்சகம்
100 புதிய சைனிக் பள்ளிகளில் மாணவர் சேர்க்கைக்கு இ-கவுன்சலிங்
நாடு முழுவதும் 100 புதிய சைனிக் பள்ளிகளை உருவாக்கும் அரசின் நோக்கத்தை செயல்படுத்தும் வகையில், இ-கவுன்சலிங் எனப்படும் மின்னணு கலந்தாய்வை நடத்த சைனிக் பள்ளி சொசைட்டி தானியங்கி முறை ஒன்றை உருவாக்கும் முயற்சியில் ஈடுபட்டுள்ளது. சைனிக் பள்ளிகளில் மாணவர்களைச் சேர்க்க முதன்முறையாக இ-கவுன்சலிங் முறை அறிமுகப்படுத்தப்படுகிறது. சைனிக் பள்ளி பாடத்திட்டத்துடன், தேசியக் கல்விக் கொள்கைக்கு ஏற்ற வகையில், நாடு முழுவதும் மாணவர்களுக்கு வாய்ப்பு வழங்கும் அரசின் கண்ணோட்டத்தின் ஒரு பகுதியாக, சைனிக் பள்ளிகள் உருவாக்கப்பட்டு வருகின்றன.
இ-கவுன்சலிங் பற்றி சைனிக் பள்ளி சொசைட்டி விரிவான விளம்பரம் செய்யத் திட்டமிட்டுள்ளது. சைனிக் பள்ளிகளில் சேர விரும்பும் மாணவர்கள் www.sainikschool.ncog.gov.in என்ற வலைதளத்தில் பதிவு செய்து விவரங்களை அறிந்து கொள்ளுமாறு கேட்டுக்கொள்ளப்படுகின்றனர். மாணவர்கள் 10 பள்ளிகளைத் தேர்வு செய்யலாம். மாணவர்களின் தரவரிசை அடிப்படையில், பள்ளிகள் ஒதுக்கப்படும். முடிவுகள் இ-கவுன்சலிங் தளம் மூலம் அறிவிக்கப்படும்.
மேலும் கூடுதல் விவரத்திற்கு ஆங்கிலச் செய்திக்குறிப்பை காணவும்:
https://pib.gov.in/PressReleasePage.aspx?PRID=1795914
சுற்றுலா அமைச்சகம்
சர்வதேச விமான போக்குவரத்து இன்று மீண்டும் தொடக்கம்: சுற்றுலாத்துறையினர் வரவேற்பு
இரண்டாட்டு இடைவெளிக்குப்பின், சர்வதேச விமான போக்குவரத்தை இன்று மீண்டும் தொடங்க மத்திய அரசு எடுத்த முடிவை நாட்டில் உள்ள சுற்றலாத்துறையை சேர்ந்தவர்கள் வரவேற்றுள்ளனர். கோவிட்-19 தொற்றுப் பரவலைத் தடுப்பதற்காக, சர்வதேச விமானப் போக்குவரத்தை, விமான போக்குவரத்து துறை இயக்குனரகம் கடந்த 2020 மார்ச் 23ம் தேதி முதல் நிறுத்தியது.
சிறப்பு விமானங்களில் வரும் வெளிநாட்டுப் பயணிகளுக்காக, கடந்த ஆண்டு அக்டோபர் 15ம் தேதி முதல், புதிய சுற்றுலா விசாக்களை மத்திய அரசு வழக்கத் தொடங்கியது.
இந்நிலையில் இயல்பான சர்வதேச விமானப் போக்குவரத்துச் சேவைகள் மீண்டும் தொடங்கப்பட்டுள்ளதை சுற்றுலா நடத்துனர்கள் சங்கத் தலைவர் திரு ராஜீவ் மெஹ்ரா வரவேற்றுள்ளார். இது குறித்து அவர் கூறுகையில், ‘‘ மத்திய அரசின் இந்த முடிவு, சுற்றுலாக் காலத்தின் தொடக்கமான செப்டம்பர் முதல் சுற்றுலாப் பயணிகளின் எண்ணிக்கை நிச்சயம் அதிகரிக்கும் மற்றும் பாதிக்கப்பட்ட சுற்றுலாத் தொழில் மீண்டும் இயல்பு நிலைக்குத் திரும்பும் என எதிர்பார்க்கப்படுகிறது. ’’ என்றார்.
பாதிக்கப்பட்ட சுற்றுலாத்துறை மீள, சுற்றுலா நடத்துனர்கள், ஏஜென்டுகள் மற்றும் வழிகாட்டிகளுக்கு கடன் உத்திரவாதத் திட்டத்தின் கீழ் நிதி உதவியை சுற்றுலாத்துறை அமைச்சகம் வழங்குகிறது.
இளைஞர் நலன் மற்றும் விளையாட்டு அமைச்சகம்
ஹீரோ ஆசிய சாம்பியன்ஸ் டிராபி 2023-க்கான கோப்பையை மத்திய விளையாட்டு மற்றும் இளைஞர் விவகாரங்கள்துறை அமைச்சர் திரு.அனுராக் சிங் தாக்கூர் அறிமுகம் செய்தார்
சென்னையில் நடைபெற்ற ஹீரோ ஆசிய சாம்பியன்ஸ் டிராபி, 2023-க்கான கோப்பையை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு.அனுராக் தாக்கூர் புதுதில்லியில் உள்ள மேஜர் தயான்சந்த் மைதானத்தில் இன்று அறிமுகம் செய்து வைத்தார். இந்த விழாவில் ‘பாஸ் தி பால் டிராபி டூர்’ பிரச்சாரத்தையும் அவர் தொடங்கி வைத்தார்.
ஹீரோ ஆசிய சாம்பியன்ஸ் டிராபி, சென்னை 2023 போட்டி 2023 ஆகஸ்ட் 3-ம் தேதி தொடங்குகிறது. இதில் இந்தியா, கொரியா, மலேசியா, ஜப்பான், பாகிஸ்தான் மற்றும் சீனா ஆகிய நாடுகள் கலந்துகொள்ளவுள்ளன.
விளையாட்டுப் போட்டிகளை நடத்துவதில் சென்னை மிகச் சிறந்து விளங்குவதாகவும், தங்கள் அரசு கூட்டாட்சி முறையை நம்புவதாகவும், இது விளையாட்டிலும் பொருந்தும் என்றும் அவர் கூறினார். அனைவரது ஒத்துழைப்பும் சேர்ந்து இந்த நிகழ்வை மிகப்பெரிய அளவில் வெற்றியடையச் செய்யும் எனவும், அனைத்து நாடுகளைச் சேர்ந்த வீரர்களும் இந்தியாவில் இருந்து நல்ல நினைவுகளுடன் திரும்பிச் செல்வர் என்றும் மத்திய அமைச்சர் அனுராக் தாக்கூர் நம்பிக்கை தெரிவித்தார்.
இந்த நிகழ்விற்குப் பிறகு, டெல்லி, சண்டிகர், கவுகாத்தி, பாட்னா, புவனேஸ்வர், ராஞ்சி, பெங்களூர், திருவனந்தபுரம் மற்றும் சென்னை உள்பட இந்தியாவின் பல நகரங்களுக்கும், தமிழ்நாட்டின் அனைத்து மாவட்டங்களுக்கும் கோப்பை எடுத்துச் செல்லப்படவுள்ளது.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1939208
நிலக்கரி அமைச்சகம்
நிலக்கரி சுரங்கங்களில் புகழ்பெற்ற சுரங்க உருவாக்க மற்றும் இயக்க நிறுவனங்களை ஈடுபடுத்த தொடர் முயற்சிகள் மேற்கொள்ளப்படுகின்றன
நிலக்கரி அமைச்சகம் நிலக்கரி சுரங்கங்களில் புகழ்பெற்ற சுரங்க உருவாக்க மற்றும் இயக்க நிறுவனங்களை ஈடுபடுத்த உலகளாவிய ஒப்பந்த புள்ளிகள் மூலம் முயற்சிகளை மேற்கொண்டுள்ளது. உள்நாட்டு நிலக்கரி உற்பத்தியை அதிகரிக்கவும், இறக்குமதி சார்பை முடிந்த வரை குறைக்கவும், முயற்சிகள் மேற்கொள்ளப்பட்டுள்ளன. சுரங்கங்களின் ஆயுட்காலம் அல்லது 25 ஆண்டுகள் எது குறைவோ அந்த அடிப்படையில் ஒப்பந்தங்கள் நிர்ணயிக்கப்படுகின்றன.
அரசுக்கு சொந்தமான நிலக்கரி நிறுவனம் 15 பசுமை திட்டங்களை சுரங்கம் உருவாக்க மற்றும் இயக்க நிறுவனத்தினர் மூலமாக செயல்படுத்த 20ஆயிரத்து 600 கோடி ரூபாய் முதலீட்டுடன் நிலம் கையகப்படுத்துதல், உள்ளிட்ட பணிகளை மேற்கொண்டு கண்காணித்து வருகிறது.
இந்த 15 நிலக்கரி திட்டங்களில் 11 திட்டங்கள் திறந்தவெளி சுரங்கங்களாகவும் 4 சுரங்கங்கள் நிலத்தடி சுரங்கங்களாகவும் அமைந்துள்ளன. இவற்றின் மொத்த உற்பத்தி திறன் 169 மில்லியன் டன்னாகும்.
சுரங்க உருவாக்க மற்றும் இயக்க நிறுவனங்கள் நிலக்கரியை வெட்டி எடுத்து நிலக்கரி நிறுவனங்களுக்கு அங்கீகரிக்கப்பட்ட திட்டங்களின் அடிப்படையில் நிலக்கரியை விநியோகம் செய்யும். கோல் இந்தியா நிறுவனம், இதுபோன்ற 9 சுரங்க உருவாக்க மற்றும் செயல்படுத்தும் நிறுவனங்களுக்கு ஒப்புதல் கடிதங்களை வழங்கியுள்ளது. இந்தத் திட்டங்களின் மொத்த உற்பத்தி திறன் ஆண்டுக்கு 127 மில்லியன் டன்னாகும். மற்ற 6 திட்டங்கள், ஒப்பந்த புள்ளி கோருதல் உள்ளிட்ட பல்வேறு நிலைகளில் உள்ளன.
நிதி அமைச்சகம்
2020-21 ஆண்டுக்கான ஜிஎஸ்டி இழப்பீட்டு தேவையை சமாளிக்க கடன் வாய்ப்புகள்
ஆகஸ்ட் 27-ஆம் தேதி நடைபெற்ற 41-வது ஜிஎஸ்டி கவுன்சில் கூட்டத்தில் நடந்த விவாதங்களைத் தொடர்ந்து, 2020-21-ஆம் ஆண்டுக்கான ஜிஎஸ்டி இழப்பீட்டு தேவையைச் சமாளிக்க இரண்டு கடன் பெறும் வாய்ப்புகள் உள்ளதாக இதில் இணைக்கப்பட்டுள்ள ஆவணத்தின்படி மாநிலங்களுக்குத் தெரிவிக்கப்பட்டுள்ளது. மாநிலங்கள் தங்கள் விருப்பத்தை ஏழு வேலை நாட்களுக்குள் தெரிவிக்குமாறு அறிவுறுத்தப்பட்டுள்ளது. இதில் ஏதாவது சந்தேகங்கள் இருந்தால், அதை தெளிவுபடுத்துவதற்கான மாநில நிதித்துறைச் செயலர்கள், மத்திய நிதி அமைச்சகச் செயலர், செலவுப் பிரிவுச் செயலர் ஆகியோர் பங்கேற்கும் கூட்டம் 2020 செப்டம்பர் 1-ஆம் தேதி நடைபெறும்.
இணைப்பைக் காணவும். Please see Annexure
பிரதமர் அலுவலகம்
பந்திப்பூர் மற்றும் முதுமலை புலிகள் காப்பகங்களை பிரதமர் பார்வையிட்டார்
பிரதமர் திரு நரேந்திர மோடி இன்று கர்நாடகா மற்றும் தமிழ்நாட்டில் உள்ள பந்திப்பூர் மற்றும் முதுமலை புலிகள் காப்பகங்களை பார்வையிட்டார். முதுமலை புலிகள் காப்பகத்தில் உள்ள தெப்பக்காடு யானைகள் முகாமிற்கு சென்ற அவர், அங்குள்ள யானை பாகர்கள் மற்றும் பாதுகாவலர்களுடன் கலந்துரையாடினார். முகாமில் யானைகளுக்கு உணவளித்தார். ஆஸ்கார் விருது பெற்ற 'தி எலிஃபண்ட் விஸ்பரர்ஸ்' என்ற ஆவணப்படத்தில் இடம்பெற்றுள்ள யானைக் காவலர்களுடனும் பிரதமர் உரையாடினார்.
தொடர் ட்விட்டர் பதிவுகளில் பிரதமர் தனது அனுபவங்களை பகிர்ந்து கொண்டுள்ளார்.
"இயற்கையான பந்திப்பூர் புலிகள் சரணாலயத்தில் காலை நேரத்தைக் கழித்தேன். இந்தியாவின் வனவிலங்குகள், இயற்கை அழகு மற்றும் பன்முகத்தன்மையை கண்டு களித்தேன்."
"பந்திப்பூர் புலிகள் காப்பகத்திலிருந்து இன்னும் சில காட்சிகள்." என்று படங்கள் வெளியிடப்பட்டுள்ளன.
"முதுமலை புலிகள் காப்பகத்தில் கம்பீரமான யானைகளுடன்." என வீடியோக்களைப் பகிர்ந்து கொண்டுள்ளார்.
"அற்புதமான பொம்மனையும் பெல்லியையும், பொம்மி மற்றும் ரகுவுடன் சந்திப்பதில் எத்துணை மகிழ்ச்சி."
பிரதமர் அலுவலகம் ட்விட்டரில் கூறியிருப்பதாவது:
"பிரதமர் நரேந்திர மோடி பந்திப்பூர் மற்றும் முதுமலை புலிகள் சரணாலயத்துக்கு வருகிறார்." என்று சரணாலயம் வரும் படங்கள் பகிரப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த புதுப்பிக்கப்பட்ட தகவல்
நாட்டில் கோவிட்-19 தொற்றைத் தடுக்கவும், வராமல் பாதுகாக்கவும் சமாளிக்கவும் மத்திய அரசு, மாநிலங்கள் / யூனியன் பிரதேசங்களோடு இணைந்து பல்வேறு நடவடிக்கைகளை செயல்படுத்தத் தொடங்கி உள்ளது. அரசின் உச்ச அதிகார நிலையில் உள்ளவர்கள் இத்தகைய நடவடிக்கைகளை தொடர்ந்து கண்காணித்து வருகின்றனர்.
இந்திய குடியரசுத் தலைவர் திரு. ராம்நாத் கோவிந்த் இன்று மாநிலங்கள் / யூனியன் பிரதேசங்களின் ஆளுநர்கள் / துணைநிலை ஆளுநர்களுடன் காணொளி காட்சி மூலம் கலந்துரையாடினார். கோவிட்-19 தொற்றைத் தடுப்பதில் நாம் எந்த அளவிற்கு தயார் நிலையில் இருக்கிறோம், குடிமைச் சமுதாயம் / தன்னார்வத் தொண்டு நிறுவனங்கள் / தனியார் துறை ஆகியோரின் பங்கேற்பு, செஞ்சிலுவைச் சங்கத்தின் பங்களிப்பு ஆகியவை குறித்து இதில் விவாதிக்கப்பட்டன. நலிவடைந்தோரின் நிலைமை குறித்தும் இந்த விவாதத்தில் கவனம் செலுத்தப்பட்டது.
பிரதமர் திரு. நரேந்திர மோடி இன்று நாட்டு மக்களுக்கு ஆற்றிய உரையில் சமூக இடைவெளியின் முக்கியத்துவத்தை மீண்டும் வலியுறுத்தினார். பொது முடக்கத்தின் போது முறையாகக் கடைபிடிக்க ஒவ்வொரு குடிமக்களும் உதவ வேண்டும் என்று கேட்டுக் கொண்டார்.
இன்று வரை தொற்று உறுதி செய்யப்பட் நோயாளிகளின் எண்ணிக்கை 2,301 மற்றும் இறப்பு 56 என்று அறிவிக்கப்பட்டு உள்ளது. குணமடைந்த பிறகு மருத்துவமனைகளில் இருந்து 156 பேர் வீட்டிற்கு அனுப்பப்பட்டு உள்ளனர்.
கோவிட்-19 தொடர்பான தொழில்நுட்பப் பிரச்சனைகள், வழிகாட்டி நெறிமுறைகள் ஆலோசனைக் குறிப்புகள் தொடர்பாக நம்பகமான புதுப்பிக்கப்பட்ட தகவல்கள் அனைத்தையும் தெரிந்து கொள்ள https://www.mohfw.gov.in/ வலைத்தளத்தைப் பார்க்கவும்.
(Visitor Counter : 82